b'\n_START_ARTICLE_\nTV-aksjonen 2015\n_START_SECTION_\nUtgifter\n_START_PARAGRAPH_\nKostnadene for TV-aksjonen 2015 var p\xc3\xa5 38 millioner kroner, hvorav 19,5 millioner gikk til drift- og personalkostnader i et sekretariat oppnevnt av Regnskogfondet. 13 millioner til reklame, 1,8 millioner i reiseutgifter og NRK fikk betalt 3,7 millioner kroner for produksjon av selve TV-sendingen. NRK brukte i tillegg 4,6 millioner kroner til l\xc3\xb8nn, produksjon, utstyr og s\xc3\xa5 videre. Tidligere var dette et bel\xc3\xb8p NRK fikk dekket, men de senere \xc3\xa5rene har de valgt \xc3\xa5 dekke dette selv.\n_START_SECTION_\nResultat\n_START_PARAGRAPH_\nDa TV-aksjonen gikk av lufta, var det samlet inn til sammen 182 millioner kroner. P\xc3\xa5 auksjonen ble blant annet bassgitaren til den britiske artisten Sting solgt til en pris av 155\xc2\xa0901 kroner. Erna Solberg donerte sin Real Madrid-tr\xc3\xb8ye, som ble solgt for knapt 100\xc2\xa0000 kroner. Det var over 100\xc2\xa0000 b\xc3\xb8sseb\xc3\xa6rere ute og gikk for \xc3\xa5 samle inn penger til aksjonen._NEWLINE_Resultatet var det d\xc3\xa5rligste p\xc3\xa5 ti \xc3\xa5r.'